MINISTARSTVO PRAVOSUĐA

Na temelju članka 126. stavak 6. Zakona o sudovima („Narodne novine“, broj 28/13, 33/15 i 82/15), ministar pravosuđa donosi

# PRAVILNIK O IZMJENAMA I DOPUNAMA PRAVILNIKA O STALNIM SUDSKIM VJEŠTACIMA

## Članak 1.

U Pravilniku o stalnim sudskim vještacima („Narodne novine“, broj 38/14, 123/15 i 29/16-Ispravak) u članku 2. stavku 1. iza točke 1. dodaje se točka 2. koja glasi:

„2. da je zdravstveno sposobna za obavljanje poslova stalnog sudskog vještaka,“.

U dosadašnjoj točki 2. koja postaje točka 3. podstavku 3. iza riječi: „specijalističkog diplomskog stručnog studija“ dodaju se riječi: „ili je bila imenovana stalnim sudskim vještakom za određeno područje vještačenja najmanje 12 godina,“.

Dosadašnje točke 3. i 4. postaju točke 4. i 5.

U stavku 2. brojka: „2.“ zamjenjuje se brojkom: „3.“.

## Članak 2.

U članku 4. stavku 1. iza riječi: „pravne osobe“ stavlja se zarez i dodaju riječi: „zavodi ili druga tijela znanstvene ustanove odnosno državna tijela“.

Iza podstavka 1. dodaje se podstavak 2. koji glasi:

„– ako imaju zaključen ugovor o osiguranju od odgovornosti za obavljanje poslova sudskog vještačenja,“ .

U dosadašnjem podstavku 2. koji postaje podstavak 3. iza riječi: „vještacima“ dodaju se riječi: „za područje za koje se traži odobrenje“.

Dosadašnji podstavak 3. postaje podstavak 4.

Stavak 2. briše se.

## Članak 3.

U članku 5. stavku 2. iza brojke: „2.“ dodaju se riječi: „stavka 1. točki 1., 2. i 3.“.

Druga rečenica mijenja se i glasi: „Dokaz iz članka 2. stavka 1. točke 2. prilažu osobe koje nisu u radnom odnosu.“.

Stavak 4. mijenja se i glasi:

„Zahtjev za odobrenje obavljanja poslova sudskog vještačenja za pravne osobe, zavode ili druga tijela znanstvenih ustanova odnosno državna tijela podnosi zakonski zastupnik odnosno čelnik tijela.“.

Stavak 5. briše se.

Dosadašnji stavak 6. postaje stavak 5.

U dosadašnjem stavku 7. koji postaje stavak 6. brojka: „6.“ zamjenjuje se brojkom: „5.“.

## Članak 4.

Članak 9. mijenja se i glasi:

„Stalni sudski vještak odnosno pravna osoba moraju biti osigurani tijekom cijelog razdoblja obavljanja poslova sudskog vještačenja. Dokaz o sklopljenom ugovoru o osiguranju od odgovornosti za obavljanje poslova sudskog vještačenja dostavlja se predsjedniku nadležnog županijskog odnosno trgovačkog suda prije imenovanja odnosno davanja odobrenja za obavljanje poslova sudskog vještačenja te najkasnije osam dana prije isteka važeće police osiguranja.

Najniža svota osiguranja od odgovornosti za obavljanje poslova stalnog sudskog vještačenja za fizičke osobe iznosi 200.000,00 kuna, a za pravne osobe 500.000,00 kuna.

Državljanin države članice Europske unije ili države potpisnice Sporazuma o Europskom gospodarskom prostoru može se osigurati od odgovornosti za obavljanje poslova stalnog sudskog vještaka i u svojoj matičnoj državi.“.

## Članak 5.

U članku 10. stavku 1. iza riječi: „vještakom“ dodaju se riječi: „odnosno o ispunjavanju uvjeta za obavljanje poslova sudskog vještačenja“.

U stavku 3. dodaje se druga rečenica koja glasi: „Pravnoj osobi, zavodu ili drugom tijelu znanstvene ustanove odnosno državnom tijelu daje se odobrenje za obavljanje poslova sudskog vještačenja na vrijeme od četiri godine.“.

U stavku 4. riječi: „kojim je odbijen zahtjev za imenovanje stalnim sudskim vještakom“ zamjenjuju se riječima: „iz stavka 2. ovog članka“.

## Članak 6.

U članku 12. stavku 4. iza riječi: „utvrdit će da“ dodaju se riječi: „kandidat ispunjava sve uvjete iz članka 2. ovog Pravilnika, da“.

## Članak 7.

U članku 12.a stavku 1. iza prve dodaje se druga rečenica koja glasi:

„Područje vještačenja može se proširiti samo na srodnu djelatnost koja je obuhvaćena stečenim formalnim obrazovanjem na temelju kojeg je stalni sudski vještak imenovan za područje vještačenja za koje se traži proširenje.“.

U stavku 2. riječi: „točke 2.“ zamjenjuju se riječima: „točke 3.“.

## Članak 8.

U članku 13. stavku 1. podstavku 6. iza riječi: „ako“ dodaje se riječ: „učestalo“.

Podstavak 7. briše se.

U dosadašnjem podstavku 8. koji postaje podstavak 7. iza riječi „članka 17.“ dodaje se riječ: „stavka 1.“

Dosadašnji podstavak 9. postaje podstavak 8.

Iza stavka 1. dodaju se stavci 2., 3. i 4. koji glase:

„Stalni sudski vještak koji je razriješen iz razloga propisanih u stavku 1., podstavcima 6., 7. i 8. ovog članka može se ponovno imenovati stalnim sudskim vještakom nakon proteka četiri godine od dana izvršnosti rješenja o razrješenju.

Stalni sudski vještak koji je razriješen iz razloga propisanih u stavku 1. podstavku 1. ovog članka prilikom podnošenja novog zahtjeva za imenovanje stalnim sudskim vještakom u istom području vještačenja nije dužan obaviti stručnu obuku.

Odredbe stavka 1. podstavka 1. i 2. ovog članka smisleno se primjenjuju na oduzimanje odobrenja za obavljanje poslova sudskog vještačenja pravnih osoba, zavoda ili drugih tijela znanstvenih ustanova odnosno državnih tijela.“.

U dosadašnjem stavku 2. koji postaje stavak 5. iza riječi: „razrješenju“ dodaju se riječi: „odnosno oduzimanju odobrenja za obavljanje poslova sudskog vještačenja“.

U dosadašnjem stavku 3. koji postaje stavak 6. riječi: „rješenje o razrješenju stalnog sudskog vještaka“ zamjenjuju se riječima: „izvršno rješenje iz stavka 5. ovog članka“.

## Članak 9.

U članku 20. iza riječi: „povjereno mu vještačenje“ stavlja se zarez i dodaju riječi: „ne dostavi dokaz o sklopljenom ugovoru o osiguranju od odgovornosti za obavljanje poslova sudskog vještačenja“.

## Članak 10.

U članku 22. stavku 2. iza riječi: „proslijedit će“ dodaje se riječ: „izvršno“.

## Članak 11.

U članku 39. iza riječi: „primjerak“ dodaje se riječ: „izvršnog“.

## Članak 12.

Ovaj Pravilnik stupa na snagu osmog dana od dana objave u „Narodnim novinama“.

KLASA: 011-01/14-01/35

URBROJ:

Zagreb, 10. siječnja 2018.

 MINISTAR

Dražen Bošnjaković, v.r.